**Óravázlat**

**Osztály:** 4.osztály

**Tantárgy:** Ének - zene

**Óra anyaga, témája:** Parlando, rubato előadásmód, A Vidróczki híres nyája c. dal megtanulása

1. Beéneklés: Esik az eső (d-r-m-r-d) – fél hangonként lépegetve felfeé; Elállt az eső – ugyanarra a dallamra, de lefelé lépegetve.

2. Előző órákon tanult dalok ismétlése (Jaj de fényes nap van, Kis pejlovam az út mellett)

3. Új dal tanítói bemutatása, hallás utáni daltanulás.

4. Parlando, rubato előadásmód

- Az elmúlt órákon tanult és az óra elején ismételt népdalokat tempo giusto azaz katonás, feszes stílusban énekeltük. A most tanult dal viszont épp ellenkező előadásmódot igényel. Ennek a neve parlando, illetve rubato előadásmód. Az előbbi jelentése: elbeszélő ritmusban, az utóbbié: szabad ritmusban.

- A Szitakötő 35. számában Ellopott idő – a zenében címmel találhattok egy cikket, mely ehhez a témához kapcsolódik. Olvassuk el. (Szöveg elolvasása közösen, váltó olvasással.)

- Próbáljuk ki, milyen a robotszerű olvasás. Olvassuk fel közösen, monoton hangon, robotszerűen a szövegből Liszt Ferenc szavait.
 Most Olvassuk fel úgy, hogy figyelünk az írásjelekre, és a szöveg tagolására.

5. Ritmusdominó
Egyszerű, egy ütemnyi hosszúságú 2/4- es ritmust fogok tapsolni. Folytasd a tapsolást úgy, hogy visszatapsolod, amit hallottál, tégy hozzá egy olyan 2/4-es ütemnyit, amit te találtál ki. A következő gyerek csak azt ismétli meg, amit az előtte lévő rakott hozzá és hozzá tapsolja a saját maga által kitalált ütemet. Így megy végig a sor, mint a dominó.

6. Az óra végén énekeljük el újra az új dalt.